钦定古今图书集成/理学汇编/学行典/第261卷 > 孔沈
## 钦定古今图书集成/理学汇编/学行典/第261卷 > 孔沈

按《绍兴府志》：“孔沈，字德度，山阴人，有美名。何充荐于
王导，辟丞相司徒掾、琅琊王文学，并不就。从兄坦以
裘遗之，辞不受。坦曰：‘晏平仲俭，犹狐裘数十年，卿复
何辞’？于是服之。是时沈与魏𫖮、虞球、虞存、谢奉并为
四族之巂。沈子𫷷位至吴兴太守、廷尉。𫷷子琳之，以
草书擅名，又为吴兴太守、侍中。”